钦定古今图书集成/明伦汇编/氏族典/第337卷 > 刘美
## 钦定古今图书集成/明伦汇编/氏族典/第337卷 > 刘美

按《宋史刘美传》：“美字世济，并州人。父通，宋初掌禁旅，
太平兴国中，扈跸太原，卒于师。长女为真宗德妃，大
中祥符五年，正位中宫。美即后之兄也。初事真宗于
藩邸，以谨力被亲信。即位，补三班奉职。天禧初，迁洛
苑使。三年，授龙神卫四厢都指挥使。五年，加武胜军
节度观察留后，卒。”